=== Finanskrisen 2007-2010 ===
Goldman Sachs er dog kendt for sin risikovillighed og berygtet for sin rolle under [[Finanskrisen 2007-2010|finanskrisen]], hvor man med den ene hånd tilbød højrisikolån til boligkøbere, samtidig med at man med den anden hånd spekulerede i, at boligmarkedet ville kollapse.<ref>[http://www.information.dk/telegram/485681 Goldman Sachs: Dong er en langsigtet investering], ''[[Dagbladet Information]]'', 23. januar 2014</ref> Der var tale om en slags pakker af høj-risikable [[boliglån]], de såkaldte ''[[subprime]]''-lån, som Goldman Sachs i stor stil afsatte til bl.a. institutionelle [[investor]]er i [[Europa]]. Samtidig med, at Goldman Sachs selv spekulerede i, at det amerikanske boligmarked ville falde sammen. Skandalen førte til, at en senatskomité undersøgte investeringsmetoderne, men Goldman Sachs afviste at have gjort noget ulovligt. I juli 2010 fik selskabet dog den største bøde i amerikansk [[børs]]historie af Finanstilsynet (SEC) for at have 'misinformeret kunderne om et investeringsprodukt'. Bøden lød på 550 millioner dollar, cirka 3 milliarder kroner.<ref>{{Cite news
 | author = DORTHE LØNSTRUP
 | title = Dongs nye ejer var en af finanskrisens skurke
 | publisher = [[Politiken]]
 | date = 23. oktober 2013
 | url = http://politiken.dk/oekonomi/virksomheder/ECE2111333/dongs-nye-ejer-var-en-af-finanskrisens-skurke/}}</ref> Dette beløb svarede dog nogenlunde til en uges [[omsætning]] for Goldman Sachs, konstaterede ''[[Financial Times]]'' dengang.<ref>Dongs nye ejer var en af finanskrisens skurke, ''Politiken'', 23. oktober 2013</ref>
Historie Erhvervsøkonomi Foreninger Organisationer